Odense Adresse-Contoirs Efterretninger, 1846-07-29
Stænderforsamlingen i Roeskilde. J det 7de Møde den 23 de oplæste Prof. David det af ham indgivne Andragende fra ham selv med flere og Ophævelse inden en vis kort Tid af Slaveriet paa de danskvestindiske Øer. Committee, David, Gross. Hansen, Knuth, Plesner, Raadm. Hansen. - J 8de Møde. den 24 de oplæste Cancell. Haastrup det af ham indgivne Andr. fra flere Møllere i Fyen om større Ligelighed og rigtigere Fordeling af Mølleskyldshartkornet. (Afvistes med 37 St. mod 21). - Raadm. Hansen, oplæste derefter det af ham indgivne Andr. om Ophævelse af Monopolet for den færøeske Handel. Committee: Raadm. Hansen, Hunderup, Meinert. - Prof. Larsen oplæste derpaa det af ham indgivne Andr. fra ham selv og Flere, betræffende Foranstaltninger til at opretholde og betrygge dansk Sprog og Nationalitet i Sammenstødet med det Tydske, Provst Plesner yttrede: "Det er meget misligt at skulle holde sin Virksomhed i en god Sag tilbage, naar Modstanderne vedblive at virke med Kraft; og saaledes maa ogsaa jeg finde, at det kan være høist betænkeligt at holde sig tilbage, naar der handles om det danske Sprogs Opretholdelse i Nordslesvig, medens, som det er mig bekjendt, Modstanderne af den danske Sag paa flere Maader virke for at tilintetgjøre det danske Sprog sammesteds. Dersom vi tale om Stemninger og Misstemninger, da er det vistnok betænkeligt at opvække ny Misstemning i Holsteen og det sydlige Slesvig, men det kan vel ogsaa være betænkeligt at opvække Misstemning hos vore nordslesvigske Brødre og jeg kan gjerne sige, hos vore øvrige Medborgere, som sætte den Tillid til denne Forsamling, at Alt, hvad der er dansk, vil paa dette Sted finde den kraftigste Understøttelse. Men der er dog her i Salen udtalt Forsikkringer, der for mig ere saa beroligende, saa tilfredsstillende, at jeg dertil tør henfly, naar jeg tænker paa hvorledes det danske Sprog skal opretholdes mod flere Modstanderes kraftige Modvirken. Som nylig af en æret Deputeret udhævet, er der her givet de sikkreste Forvisninger om, at der er tilstede en allerhøieste Villie til at sørge for det Danskes Opretholdelse, og der ligger formig det vigtigste Moment til at holde min Stemme tilbage, naar Talen er om at nedsætte Committee i nærværende Sag. Jeg erkjender iøvrigt, at Man gjerne kan stemme imod en Committees Nedsættelse og dog alligevel, naar den bliver nedsat, senere være enig i det Resultat, hvortil den kommer. Jeg holder mig overbeviist om, at det for vore Brødre i Nordslesvig og for vore dansksindede Medborgere i det Hele, det være sig Mænd eller Qvinder, vil være noget glædeligt, beroligende, trøstende at vide, at de ogsaa her i denne Forsamling kun have Venner for det danske Sprog og den danske Sag, og at det kun er Tilliden til den Majestæt, som vi Alle ære og bør ære, der holder vor Stemme tilbage, som vi ellers vilde have hævet til Understøttelse. for Sagen. Jeg har det Haab, at jo flere der udtale sig for den danske Nationalitet i Nordslesvig, desto tryggere og kjækkere ville vore slesvigske Brødre forsvare deres lovlige Rettigheder, vel vidende, at de ikke staae alene, men at de have Kongen og deres Medborgere med sig til deres lovlige Forsvar." (Afstemningens Resultat læstes i Gaarsavisen). - 9de Møde den 25 Juli. Exam. jur. Maaløe oplæste det af ham indgivne Andragende fra Vends, Baag og Skouby Herreders Landboforening, angaaende Oprettelsen af et videnskabeligt Agerdyrknings=Jnstitut ved Sorø Akademi.